Recela 45 : Shōno (gweta)

Recela 45 : Shōno ~ 庄野 (JA)

Recela 45 : Shōno ( niponavon 庄野 ) tir balem-san-teveafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir balem-san-alubeafa ke enk ise va greelt koe Shōno kaatoer.

 Greelt ke Shōno 
Recela ke Shōno ( niponavon 庄野宿 ) poke re Suzuka widava ke Mie winka tigiyir.

Hiroshige va ticafa gurafa kelda vamoe morafa wida dem koridxa koe sak
nedir. Koe razafa muvara, epitarovak buren gan toloy zanisik is rembures va koyasik wavdon abdulanir. Buresik va mantafi edji wetce rojuxa anton diskid. Rovakam gu teca erodiskafa gefna xatcasa va koyasik al zo nendar. Bareaf zanisik nendan gu baplaliozapa kabdueon abdulanir, blaganyeson lent figon aliesa muva. Teixa va toloy ar koyasik ampuson titlanis va recela gamdar.

Hiroshige va aliesa muvara kan remay dem dadafa conya moe lukoptaf ludev lecar, i dem conya gamdon ice aryona dadoda volasa va binka is aal tulivan gan suka is kepaita ke koridxa. Bata gweta tir tana losposafa ke Hiroshige, nope intafi divrozasi roti is nustafa zovdarinda is dalon tantazukafa adala.

 Dere rupec 

 Stragela 

|style="vertical-align: top;"|

|}
Recela 45 : Shōno (gweta)
Recela 45 : Shōno  gweta)
Recela 45 : Shōno (gweta)